Gilakin kieli

Gilakin kieli (omakielinen nimi: گیلکی‎) on Iranissa Kaspianmeren etelärannalla sijaitsevassa Gīlānin provinssissa asuvien gilakien puhuma iranilainen kieli. Gilakin murteet jaetaan itäisiin ja läntisiin.

Vuonna 2017 sen puhujia arvioitiin olevan 2,8 miljoonaa henkeä. Suurin osa gilakeista osaa myös persiaa. Kielen katsotaan olevan elinvoimainen, mutta se on vaikeuksissa erityisesti isoissa kaupungeissa.

Gilaki toimii etupäässä yhteisön suullisen kanssakäymisen välineenä. Gilakiksi on julkaistu kaunokirjallisuutta sekä ajoittain myös sanoma- ja aikakauslehteä, mutta varsinaista kirjakieltä sille ei ole kehittynyt, mihin on vaikuttanut myös se, etteivät kielen puhujat ole juurikaan keskittyneet millekään tietylle alueelle. Kieltä kirjoitetaan joko latinalaisin tai arabialaista kirjaimistoa.

 Fonologia 
Sanapaino on yleensä sanan lopussa.

 Konsonantit 
LabiaaliAlveolaariPostalveolaariVelaariUvulaariGlottaliNasaalimnKlusiilip | bt | dk | gAffrikaattat͡ʃ | d͡ʒFrikatiivif | vs | zʃ | ʒx | ɣhTremulanttirLateraalilPuolivikaalij
Lähde:Rastorgueva et al. (2012): s. 14

 Vokaalit 
EtinenKeskinenTakainenSuppeaiuPuolisuppeaeəoPuoliavoinAvoinaɒ
Vokaalit [i] ja [u] voivat esiintyä niin lyhyinä kuin pitkinäkin.

Lähde:Rastorgueva et al. (2012): s. 7

 Kielioppi ja sanasto 
Kielessä on runsaasti arabialaisia ja persialaisia lainasanoja. Tähän ovat vaikuttaneet muun muassa Teheranin läheisyys suhteessa gilakin puhuma-alueeseen sekä Kaspianmeren kasvava merkitys.

Adjektiiveja ja substanttiiveja linkitettäessä käytetään muun muassa persiassa esiintyvää ezafe-rakennetta.

Lähteet



 Viitteet 

Aiheesta muualla
 Gilaki Encyclopaedia Iranicassa  

Luokka:Iranilaiset kielet
Luokka:Iranin kielet